stanford-oval/wikipedia huggingface dataset:
Metaversumi
Kritiikki

Valve Softwaren toimitusjohtaja Gabe Newell kommentoi metaversumia vuonna 2021 sanomalla, ettei monilla metaversumista puhuvilla ei ole mitään käsitystä mistä he puhuvat. Esimerkiksi muokattavat avatarit ovat olleet videopeleissä arkipäivää jo vuosikymmentä aiemmin.
Metaversumiin kuuluvia palveluita on arvosteltu niiden graafisista puutteista. Esimerkiksi käyttäjien jalat eivät yleensä näy metaversumissa, koska niiden sijaintia ja asentoa ei ole mahdollista seurata.
Kansalaisvaikuttajajärjestö Ekōn toukokuussa 2022 julkaiseman selvityksen mukaan Metan metaversumipalveluissa tapahtui huomattava määrä kiusaamista, häirintää, syrjintää ja lasten houkuttelemista seksuaalisiin tarkoituksiin. Käyttäjien on oltava täysi-ikäisiä, mutta palveluun on helppo päästä myös alaikäisenä valekäyttäjätunnuksen tai toisen henkilön käyttäjätunnuksen avulla.
Kirjallisuutta

Ball, Matthew: The Metaverse: And How It Will Revolutionize Everything.  Liveridge, 2021.  ISBN 978-1324092032.  (englanniksi)
Aiheesta muualla

Kuvia tai muita tiedostoja aiheesta Metaversumi Wikimedia Commonsissa
Pelaajia nuotion ympärillä VRChat-virtuaaliympäristössä
Mike Nolan

Mike Nolan
Mike Nolan (s. 7. maaliskuuta 1959 San Francisco, Kalifornia) on amerikkalaisen jalkapallon päävalmentaja. Mike toimi synnyinkaupunkinsa joukkueen San Francisco 49ersin päävalmentaja vuodesta 2005 vuoden 2008 loppuun asti. Potkujen jälkeen hän liittyi Denver Broncos joukkueen valmennusryhmään.
Mike Nolanin isä Dick Nolan työskenteli niin ikään amerikkalaisen jalkapallon valmentajana. Myös Dick Nolan toimi myös 49ersin päävalmentajana.
Midnight Oil

| Midnight Oil |
| --- | --- |
 Midnight Oil vuonna 2009.
Tiedot
Toiminnassa:  1972–2002, 2005, 2009, 2016––
Tyylilaji:  vaihtoehtorock, hard rock
Kotipaikka:  Australia
Laulukieli:  englanti
Jäsenet:  Rob Hirst   Jim Moginie   Peter Garrett   Martin Rotsey   Bones Hillman,   (1989–2020)  Peter Gifford,   (1979–1989) 
Aiheesta muualla
Kotisivut
Infobox OKNimi-testi OK: 
Midnight Oilin laulaja Peter Garrett.
Midnight Oil Ruisrockin päälavalla kesäkuussa 1990.
Midnight Oil (ihailijoille myös The Oils) on australialainen rockyhtye. Yhtyeen tunnetuin hitti on albumin Diesel and Dust (1986) kappale ”Beds Are Burning”.
Midnight Oil perustettiin vuonna 1972 Sydneyssä ja otti nimen Midnight Oil vuonna 1976. Yhtye oli kansainvälisesti suosituimmillaan vuosina 1987–1991. Se lopetti toimintansa 2002, kun yhtyeen laulaja Peter Garrett erosi yhtyeestä siirtyessään poliittiselle uralle. Garrettin lopetettua poliittisen uransa Midnight Oil aloitti paluukiertueen keväällä 2017.
Yhtye on tullut tunnetuksi voimakkaasta lavaesiintymisistään ja kantaa ottavista sanoituksistaan. Yhtyeen poliittinen aktivismi on ulottunut ydinaseriisunnasta Australian alkuasukkaiden oikeuksiin ja luonnonsuojeluun.
Historia

Midnight Oil perustettiin Sydneyssä vuonna 1972 nimellä Farm. Sen alkuperäisjäseniä olivat kitaristi, kosketinsoittaja ja laulaja Jim Moginie, rumpali ja laulaja Rob Hirst sekä basisti Andrew ”Bear” James. Laulusolisti Peter Garrett liittyi yhtyeeseen vuonna 1975 ja kitaristi Martin Rotsey seuraavana vuonna, ja yhtye otti nimekseen Midnight Oil. Alkuvuosina yhtye esiintyi säännöllisesti Sydneyn Royal Antler Hotelissa.
Epäonnistuttuaan saamaan levytyssopimusta yhtyeen jäsenet perustivat oman levymerkin Powerworks, jolla yhtye julkaisi esikoisalbuminsa Midnight Oil (1978). Yhtye alkoi ottaa kantaa yhteiskunnallisiin asioihin ja esimerkiksi esiintyi uraaninlouhinnan vastaisessa konsertissa sekä tuki Tiibet-neuvostoa. Se myös vastusti paikallisen musiikkibisneksen epäoikeudenmukaisuutta ja perusti oman lipunvaraustoimiston vastustaakseen paikallisten agenttien ja promoottorien monopolia.
Midnight Oilin toinen albumi Head Injuries (1979) myi kultaa ja tuotti yhtyeen ensimmäisen ykkössinglen Australiassa, ”Cold Cold Change”. Basisti Andrew James jätti yhtyeen terveyssyistä ja hänet korvasi Peter Gifford. Albumi Place Without a Postcard (1981) myi platinaa, ja yhtye sai levytyssopimuksen Yhdysvaltoihin Columbia Recordsille. Vuonna 1984 laulaja Peter Garrett pyrki Australian senaattiin ydinaseriisuntapuolueen listoilta mutta jäi niukasti valitsematta. Yhtye osallistui myös Etelä-Afrikan apartheid-politiikkaa vastustaneeseen Artists United Against Apartheid -projektiin. Sen jälkeen yhtye alkoi puhua Australian alkuperäisasukkaiden kohtaamista vaikeuksista, joita albumi Diesel and Dust (1987) paljolti käsittelee. Albumista tuli yhtyeen kansainvälinen läpimurto, ja siltä otettu hittisingle ”Beds Are Burning” nousi Yhdysvaltain top-20:een.
Basisti Peter Gifford jätti yhtyeen ennen albumia Blue Sky Mining (1990), ja hänen tilalleen tuli Dwayne ”Bones” Hillman. Midnight Oil jatkoi albumien julkaisemista 1990-luvulla ja 2000-luvun ensivuosikymmenellä. Kun se oli julkaissut 14. albuminsa Capricornia (2002), laulusolisti Peter Garrett ilmoitti jättävänsä sen siirtyäkseen kokonaan politiikkaan. Hänestä tuli ensin parlamentaarikko ja vuonna 2007 Australian ympäristö-, perinne- ja taideministeri.
Garrettin lähdettyä Midnight Oilin muutkin jäsenet hajaantuivat tekemään musiikkia omilla tahoillaan. Yhtye teki Garrett mukanaan vuonna 2009 kolme konserttiesiintymistä. Vuonna 2016 kun Garrett oli jo lopettanut poliittisen uransa Midnight Oil ilmoitti suunnittelevansa paluuta konserttilavoille ja studioon vuonna 2017. Paluukiertue alkoi huhtikuussa 2017.
Diskografia > Albumit

Numero jälkimmäisissä suluissa on albumin paras sijoitus Australian listalla.
Midnight Oil (1978) (#43)
Head Injuries (1979) (#36)
Bird Noises (EP) (1980) (#28)
Place without a Postcard (1981) (#12)
10, 9, 8, 7, 6, 5, 4, 3, 2, 1 (1982) (#3)
Red Sails in the Sunset (1984) (#1)
Species Deceases (EP) (1985) (#1)
Diesel and Dust (1986) (#1)
Blue Sky Mining (1990) (#1)
Earth and Sun and Moon (1993) (#1)
Breathe (1996) (#3)
Redneck Wonderland (1998) (#7)
The Real Thing (2000)
Capricornia (2002) (#8)
Best Of Both Worlds (2004)
The Makarrata Project (2020)
Resist (2022)
Aiheesta muualla

Yhtyeen viralliset sivut. (englanniksi)
Mike Collins

Mike Collins
Mike Collins (s. 2. heinäkuuta 1967 Jackson, Georgia) on yhdysvaltalainen republikaanisen puolueen poliitikko.
Collins valmistui Georgian osavaltionyliopistosta vuonna 1990 oppiarvolla Bachelor of Business Administration. Hän perusti vaimonsa Leigh Annin kanssa kuljetusalan yrityksen. Collins valittiin vuoden 2022 vaaleissa Yhdysvaltain edustajainhuoneen jäseneksi Georgian osavaltion 10. vaalipiiristä. Hän voitti 64,5 % ääniosuudellaan vastaehdokkaansa Tabitha Johnson-Greenin. Collins astui virkaan 3. tammikuuta 2023.
Collinsilla on kolme lasta. Myös hänen isänsä Mac Collins oli aikoinaan edustajainhuoneen jäsen.
Kohut

Collins on herättänyt huomiota kärjekkäillä kommenteillaan, joissa hän on muun muassa ehdottanut siirtolaisen pudottamista helikopterista. Julkisuuteen nousi myös kommentti, jossa Collins rinnasti John F. Kennedyn salamurhan matoon, jonka Robert F. Kennedy Jr. on väittänyt olevan aivoissaan. 14. heinäkuuta 2024 Collins kommentoi Donald Trumpin salamurhayritystä väittämällä Joe Bidenin antaneen siihen toimeksiannon. Myöhemmässä kommentissaan hän vaati syytteiden nostamista Bidenia vastaan.
Mikael Paavalinpoika Munck

Mikael (Mikko) Paavalinpoika Munck, myös Mickel Pålinpoika Munck (k. 10. marraskuuta 1599, isä Påvel Andersson Huovari, äiti Brita Andersdotter Andersson) oli suomalainen sotilas, vouti, Turun linnan alipäällikkö ja Vehmaan Nuhjalan säteritilan omistaja. Hän toimi 1580-luvulla lainlukijana ja voutina eri puolilla Suomea. Vuonna 1585 hänet aateloitiin ja vuodet 1591–1597 hän oli Pohjois-Suomen voutina. Arvid Stålarm sai joulukuussa 1597 Turun linnan uudelleen haltuunsa ja Munckista tehtiin linnan alipäällikkö. Munck rasitti talonpoikia ankaralla linnaleirillä vahvistaakseen sotavoimia. Kaarle-herttua valtasi Turun linnan 1599 ja vangitsi Munckin, joka mestattiin Turun verilöylyssä. Hänen leskensä Margareeta Starck sai pitää perintötilansa ja hänen tiedetään olleen elossa vielä 1618.
Aiheesta muualla

/ Mickel Pålinpoika Munck Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Moselle

Moselle on Ranskan departementti numero 57. Departementti on nimetty sen halki virtaavan Moseljoen mukaan. Moselle sijaitsee Koillis-Ranskassa, Lorrainen hallintoalueella. Departementti on pinta-alaltaan 6 216 neliökilometriä, ja siellä on 1 036 780 asukasta (vuonna 2006). Mosellen pääkaupunki on Metz. Moselle on jaettu edelleen yhdeksään arrondissementtiin, 51 kantoniin ja 730 kuntaan.
Historia

Moselle oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Moselle muodostettiin osasta historiallista Lothringenin provinssia (nyk. Lorraine). Departementin rajat ovat kuitenkin muuttuneet useamman kerran.
Vuonna 1871 suurin osa Mosellen departementista liitettiin yhdessä Elsassin kanssa osaksi tuoretta Saksan keisarikuntaa ja Elsass-Lothringenin valtakunnanmaata. Uusi saksalainen Lothringenin hallintopiiri (saks. Bezirk Lothringen) muodostettiin entisen Mosellen pääosasta, Meurthen departementin koillisosista sekä Vosgesin departementin itäisimmästä kärjestä. Departementin Ranskalle jääneet länsiosat yhdistettiin Meurthen kanssa uudeksi Meurthe-et-Mosellen departementiksi. Ensimmäisen maailmansodan jälkeen Lothringenin hallintopiiri liitettiin sellaisenaan takaisin Ranskaan Mosellen departementtina, eikä departementtien rajoja palautettu entiselleen. Toisen maailmansodan saksalaismiehityksen aikana Moselle oli Elsassin tapaan alistettuna suoraan Saksan valtakunnan hallinnolle.
Historiallisista syistä varsinkin Mosellen pohjois- ja itäosissa puhutaan edelleen myös saksan kielen frankkilaismurteita, mutta puhujien lukumäärä on voimakkaassa laskussa.
Aiheesta muualla

Kuvia tai muita tiedostoja aiheesta Moselle Wikimedia Commonsissa
Mosellen departementin kotisivut (ranskaksi)
Miki

Miki voi tarkoittaa:
Maantiede

Miki, Japanin kaupunki Hyōgon prefektuurissa
Miki, Japanin maaseutukaupunki Kagawan prefektuurissa
Miki, Azerbaidžanin kunta Astaran piirissä
Henkilöitä

Miki, miehen, Japanissa naisen etunimi
Miki, sukunimenä:
Minoru Miki (1930–2011), japanilainen säveltäjä
Paulo Miki (1562–1597), japanilainen jesuiitta ja pyhimys
Takeo Miki (1907–1998), japanilainen poliitikko, pääministeri 1974–1976
Henkilöitä > Kuvitteellisia henkilöitä

Miki Kajander, televisiosarjassa Salatut elämät
Kulttuuri

Miki Falls, yhdysvaltalainen manga-sarjakuva
Kapteeni Miki, italialainen villin lännen sarjakuva
Miki, tanskalainen animaatiosarja
Muita merkityksiä

MiKi, Mikkelin Kissat, mikkeliläinen jalkapalloseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miki”, voi hakea sivunnimihaulla, laajalla sivunnimihaulla tai tekstihaulla.
Mousse

Suklaamousse.
Mousse on ranskalainen vaahtomainen ruokalaji, jossa on ilmava rakenne. Sen nimi tulee ranskan kielen 'vaahtoa' tarkoittavasta sanasta. Mousse voi olla makea tai suolainen ja kylmänä tai lämpimänä tarjoiltava ruokalaji.
Makea mousse valmistetaan usein vatkatuista kananmunan valkuaisista tai kermavaahdosta ja maustetaan esimerkiksi suklaalla tai hedelmillä. Mousse voidaan tarjoilla sellaisenaan jälkiruokana tai käyttää esimerkiksi täytekakun täytteenä. Suolainen mousse, eli kuohkea mureke, valmistetaan esimerkiksi lihasta, kalasta tai äyriäisistä.
Aiheesta muualla

Kuvia tai muita tiedostoja aiheesta Mousse Wikimedia Commonsissa
Midnight Pink

| Midnight Pink Janne Louhivuori |
| --- | --- | --- |

Studioalbumin tiedot
 Äänitetty : 1982 RM-studio, Kokkola
 Julkaistu: 1982
 Tuottaja(t): Janne Louhivuori Kassu Halonen
 Tyylilaji: rock
 Kesto: 34.12
 Levy-yhtiö: Parlophone
Janne Louhivuoren muut julkaisut
|   | Midnight Pink 1982 | Suomenlahti soi 1983 |
Midnight Pink on Janne Louhivuoren debyyttialbumi sooloartistina. Se julkaistiin vuonna 1982.
Kappaleet

Down And Out In N.Y.C. – 3.44  (B. Chandler - B. DeVorzon - Louhivuori – Halonen)
Darling Zanee – 2.51  (Louhivuori - Dave Lindholm)
Tears Of A Go-Go – 5.16  (Louhivuori - Edu Kettunen)
Staggering – 4.21  (Louhivuori - Kettunen)
Lonely Boys – 3.55  (Louhivuori – Kettunen)
Low-High-Mount – 3.12  (Louhivuori)
Please Mr Thor – 8.48  (Louhivuori - Kettunen)(säv. Geld & Udell)
Do-Wah-Diddy-Diddy – 2.24  (E. Greenwich - J. Barry - Janne Louhivuori - Kassu Halonen)
Midnight Pink – 2.51  (Louhivuori)
Kokoonpano

Janne Louhivuori – kitarat, taustalaulu
Keimo Hirvonen – rummut
Pekka Pohjola – basso
Edu Kettunen – lyömäsoittimet, taustalaulu, laulu (kappaleet 5 ja 9)
Kassu Halonen – kosketinsoittimet, taustalaulu, laulu (kappaleet 1, 2 ja 4)
Riki Sorsa – taustalaulu, laulu (kappale 7)
Dave Lindholm – laulu (kappale 3)
Kisu Jernström – taustalaulu
Kokoonpano > Tuotanto

Janne Louhivuori – tuottaja, äänittäjä, miksaaja
Kassu Halonen – tuottaja
Jari Laasanen – äänittäjä, miksaaja
Aiheesta muualla

Midnight Pink discogs.com -sivustolla
Moussages

| Moussages |
| --- | --- |
 Saint-Barthélemyn kirkko
 Moussages
 Koordinaatit: 45°14′19″N, 2°28′17″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Mauriac
Pinta-ala:  
 – Kokonaispinta-ala:  19,0 km²
Väkiluku (2021):  256 
 – Väestötiheys:  13 as./km²
Kunnan numero:  15137
 
 Kunnan kotisivut 
Infobox OKVirheellinen NIMI-arvo: 
Moussages (oksitaaniksi Moçajas) on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee noin 15 kilometriä Mauriacin kaupungista itään.
Jalhacin kappeli
Saint-Barthélémyn kirkko rakennettiin 1100-luvulla, ja sitä uusittiin 1200- ja 1400-luvuilla. Vain kirkon apsis on alkuperäinen, ja se luokiteltiin historialliseksi muistomerkiksi vuonna 1927. Loput rakennuksesta kellotornia lukuun ottamatta luokiteltiin vuonna 1935. Kirkossa on romaanisen 1100-luvulta peräisin oleva maestà Notre-Dame de Claviers. Se on peräisin läheisestä Jalhacin kappelista, josta se siirrettiin seurakuntakirkkoon. Jalhacin kappelissa on kopio tästä teoksesta. Jalhacin kappeli on peräisin 1100-luvulta ja se toimi alun perin linnakappelina. 1800-luvulla erakko François Lesmaries kunnosti kappelin, ja siitä tuli pyhiinvaelluspaikka.
Aiheesta muualla

Kuvia tai muita tiedostoja aiheesta Moussages Wikimedia Commonsissa
Negriitit

Filippiinien Panay-saarella asuvaan ati-kansaan kuuluva negriittinainen
Negriitit ovat Kaakkois-Aasiassa ja Oseaniassa asuvia luonnonkansoja. Heitä elää Filippiineillä, Intiaan kuuluvilla Andamaaneilla, Uuden-Guinean saarella sekä muutamilla Indonesiaan ja Malesiaan kuuluvilla saarilla. He elävät pääosin sademetsissä muiden kansojen tieltään tunkemina elättäen itsensä lähinnä metsästyksellä ja keräilyllä.
Negriitit ovat lyhytkasvuisia sekä tummaihoisia ja kiharatukkaisia kuten afrikkalaiset. Heidän arvellaan olevan Kaakkois-Aasian alkuperäisiä asukkaita, ja heitä on arveltu eläneen nykyisten asuinsijojensa lisäksi myös Australiassa, Taiwanissa ja Etelä-Kiinassa, kunnes pohjoisaasialaiset syrjäyttivät heidät.
Need You Now (kappale)

| ”Need You Now” Lady Antebellum |
| --- | --- | --- |

Singlen tiedot
 Albumilta: Need You Now
 Julkaistu: 24. elokuuta 2009 (USA) 26. huhtikuuta 2010 (Eurooppa)
 Formaatti: CD
 Tuottaja(t): Lady Antebellum, Paul Worley
 Tyylilaji: country pop
 Kesto: 03.56
 Levy-yhtiö: Capitol Records
Lady Antebellumin muut singlet
| ”I Run to You” 2009 | ”Need You Now” 2009 | ”American Honey” 2010 |
Need You Now on yhdysvaltalaisen Lady Antebellum -yhtyeen kappale vuonna 2010 julkaistulta yhtyeen toiselta studioalbumilta Need You Now. Se julkaistiin albumin ensimmäisenä singlenä Euroopassa 26. huhtikuuta 2010. Kappale voitti neljä Grammy-palkintoa vuoden 2011 Grammy-gaalassa. Billboard Hot 100 -listalla kappale oli parhaimmillaan toisena. Yhdysvalloissa single on myynyt nelinkertaisesti platinaa.
Listasijoitukset

"Need You Now" sijoittui useilla listoilla aivan kärkisijoille. Canadian Hot 100 sekä Billboard Hot 100 -listoilla se oli parhaimmillaan toisena. Irlannissa kappale oli kolmantena, Uudessa-Seelannissa viidentenä, Alankomaissa seitsemäntenä, Norjassa kahdeksantena, Sveitsissä sijalla 11 ja Suomessa sijalla 12.
NK

NK:n logo.
Tukholman NK-tavaratalo.
NK eli Nordiska Kompaniet on ruotsalainen tavarataloketju, jonka tavaratalot sijaitsevat Hamngatanilla Tukholmassa ja Östra Hamngatanilla Göteborgissa.
Historia

Tukholman NK avattiin vuonna 1902, kun kaksi miestä, K.M. Lundberg ja Joseph Leja perustivat tavaratalon. Alkuunpanija oli ollut Josef Sachs. Nykyinen tavaratalorakennus Hamngatanilla avattiin 22. syyskuuta 1915. Rakennuksen on suunnitellut arkkitehti Ferdinand Boberg. Tavaratalossa otettiin käyttöön Ruotsin ensimmäiset liukuportaat. Tavarataloa on laajennettu 1961–1963 ja 1971–1973.
Göteborgin NK perustettiin vuonna 1971, kun NK otti haltuunsa Göteborgsvaruhuset Ferd. Lundquist & Co:n, joka oli perustettu vuonna 1864. Näin NK hautasi ajatuksen uudisrakennuksen rakentamisesta Nordstanin ostoskeskukseen.
NK avasi myymälöitä myös ulkomaille, muun muassa Pietariin (1908–1917), Moskovaan (1913–1917) sekä Buenos Airesiin (1920–1934). NK-tavaratalo avattiin Farstaan vuonna 1960, Malmön tavaratalo avattiin vuonna 1963 ja Täbyn tavaratalo vuonna 1974.
NK:n talous alkoi muuttua vuosien 1969–1982 välillä. 1980-luvun loppuun tullessa tavaratalojen käyttökustannukset alkoivat nousta sietämättömiksi. Tämän vuoksi Farstan, Malmön ja Täbyn tavaratalot lopetettiin ja loput tavaratalot ryhtyivät toimimaan franchising-periaatteella.
Aiheesta muualla

Wikimedia Commonsissa on kuvia tai muita tiedostoja aiheesta .
NK Tukholman kotisivut (Arkistoitu – Internet Archive) (ruotsiksi)
NK Göteborgin kotisivut (ruotsiksi)
Minette Walters

Minette Walters
Minette Walters (s. 26. syyskuuta 1949) on englantilainen jännityskirjailija. Hän on menestynyt psykologisilla trillereillään. Toisin kuin monilla muilla lajityypin kirjailijoilla, Walterilla ei ole kirjasta toiseen mukana pysyviä henkilöitä.
Walters opiskeli ranskaa Durhamin yliopistossa. Valmistuttuaan hän työskenteli naisten romanttisen lukemiston apulaispäätoimittajana, ja siirtyi sitten kirjoittamaan naistenlehtiin vapaana toimittajana. Lasten syntymän jälkeen hän piti taukoa kirjoittamistyössään. Ensimmäisen romaaninsa, Ruumis jääkellarissa, hän aloitti kun nuorempi poika meni kouluun. Romaani ilmestyi neljä vuotta myöhemmin. Sen jälkeen Walters on julkaissut suunnilleen kirjan vuodessa yli kymmenen vuoden ajan. Waltersin teoksia on julkaistu käännöksinä 35 maassa. Hän sai elämäntyöstään Suomen dekkariseuran kunniakirjan vuonna 2006.
Teokset > Suomennetut teokset

Ruumis jääkellarissa, 1995 (alkuteos  The Ice House 1992, suomentaja Tiina Ohimaa)
Kuvanveistäjä, 1996, The Sculptress 1993, Anu Niroma
Ristiaallokko, 1999, The Breaker 1998 , Tiina Ohinmaa
Pimeä huone, 1999, The Dark Room 1995, Anu Niroma
Ruutitynnyri, 2000, Tinder Box 1999, Kiti Kattelus
Häpeänaamio, 2002,  Scold's Bridle 1994, Tiina Ohinmaa
Umpikuja, 2003, Acid Row 2001,  Tiina Ohinmaa
Kaiku, 2004, The Echo 1997, Hanna Tarkka
Pirunkettu, 2004, Fox Evil,  2002, Hanna Tarkka
Mielen häiriöitä, 2005, Disordered Minds 2003, Eva Siikarla
Paholaisen höyhen, 2006 The Devil’s Feather 2005, Eva Siikarla
Kameleontin varjo, 2009 The Chameleon's Shadow 2007, Irmeli Ruuska
Teokset > Suomentamattomia

Chickenfeed
The Shape of Snakes
Aiheesta muualla

Loistopokkarit (Arkistoitu – Internet Archive) (teosesittelyitä suomeksi)
Midnight Horror

| Midnight Horror Twilight Ophera |
| --- | --- | --- |

Studioalbumin tiedot
 Studio : Astia-studio, Lappeenranta
 Julkaistu: lokakuu 1999
 Tuottaja(t): Anssi Kippo, Jassi Jauhiainen, Twilight Ophera
 Tyylilaji: sinfoninen black metal
 Kesto: 42.36
 Levy-yhtiö: Cacophonous
Twilight Opheran muut julkaisut
| Shadows Embrace the Dark 1998 | Midnight Horror 1999 | The End of Halcyon Age 2003 |
Midnight Horror on Twilight Opheran toinen studioalbumi, joka julkaistiin lokakuussa 1999 levymerkillä Cacophonous Records.
Kappaleet

Pandemonium Bizarre – 1.11
Burning Velvet Palanquin – 3.26
Passion's Deviltry – 4.14
Chaos and the Conquest – 7.06
Night Beholds the Supreme Clandestine – 5.37
Black Fire in the Chasm of Rapture – 4.58
Devastation of Empyrean (Before The Dawn) – 4.45
Engrossed By Carnal Lust – 5.54
Mid Nightmare – 5.25
Kokoonpano

Sauli "Karkkunen" Lehtisaari – laulu
Toni Näykki – kitara
Mikko Kaipainen – kitara
Jani Viljakainen – basso
Timo Kollin – rummut
Timo Puranen – kosketinsoitin
Anssi Kippo – tuottaja, äänittäjä
Jassi Jauhiainen – tuottaja, äänittäjä
Jukka Mykkänen – valokuvat
Harri Haanpää – kansitaide, design
Arvostelut

Soundi:
Aiheesta muualla

Albumi Midnight Horror Encyclopaedia Metallum -sivustolla (englanniksi)
Midnight Horror discogs.com -sivustolla
Moshe Sanbar

Moshe Sanbar
Moshe Sanbar (29. marraskuuta 1926 Kecskemét, Unkari – 1. lokakuuta 2012 Tel Aviv, Israel) oli israelilainen taloustieteilijä, joka johti 1971–1976 Israelin keskuspankkia.
Moshoeshoe

Kuningas Moshoeshoe
Moshoeshoe (n. 1786 – 11. maaliskuuta 1870 Thaba Bosiu) oli sothojen ensimmäinen johtaja ja Basutomaan (nyk. Lesotho) perustaja.
Moshoeshoen isä Mokhachane oli sothoihin kuuluneen bamokoteli-klaanin päällikkö.
Moshoeshoe perusti eteläiselle Highveldille voimakkaan sothokuningaskunnan 1820- ja 1830-luvuilla mfecaneliikkeen seurauksena. Hän linnoitti vahvasti Thaba Bosiun ylängön ja rakensi suuren kuningaskunnan käyttäen tätä tukikohtanaan. Moshoeshoen kuningaskunta veti puoleensa ympäröivien aluiden nälänhädän ja sotien vaivaamia ihmisiä, jotka integroituivat yhteiskuntaan ja joiden tämän jälkeen katsottiin olevan sothoja. Moshoeshoe vahvisti valtakuntaansa myös sotilaallisesti hankkien aseita ja hevosia Kapmaasta. Moshoeshoe säilytti diplomatian keinoin ystävälliset välit naapurikuningaskuntiin ja maksoi ajoittain Shakalle suojelurahaa välttääkseen sotaa. 1830-luvun puoleenväliin mennessä valtion väkiluku oli kasvanut 30 000 ihmiseen, ja se oli eteläisen Highveldin suurin kuningaskunta.
Vuonna 1868 britit anneksoivat sothokuningaskunnan ja Moshoeshoen valta pieneni. Moshoeshoen jälkeläinen Moshoeshoe II (1938–1996) nousi itsenäisen Lesothon valtion ensimmäiseksi kuninkaaksi.
Moshoeshoen päivä on nykyisin Lesothon kansallinen juhlapäivä, jota vietetään vuosittain 11. maaliskuuta.
Moottoripyöräilyn Katalonian Grand Prix

Katalonian Grand Prix on ratamoottoripyöräilyn MM-sarjan osakilpailu. Se on ajettu vuosittain vuodesta 1996 Circuit de Catalunyan radalla Barcelonassa Espanjassa. Kilpailu on yksi kauden neljästä Espanjassa ajettavista kilpailusta.